For børnekrimien SPOR 1: Den, der hvisker, lyver.

SOPHIE SOUID MODTAGER SKRIVERPRISEN
Børne- og Undervisningsministeriets Skriverprisen går i år til forfatter Sophie Souid for første bog i børnekrimiserien SPOR 1: Den, der hvisker, lyver.
Sophie Souid modtager Skriverprisen for den anmelderroste børnekrimi SPOR 1: Den, der hvisker, lyver – første bind i serien om 12-årige Bille, hvis mor en dag forsvinder sporløst. Skriverprisen er Børne- og Undervisningsministeriets pris. Den går hvert år til en forfatter, som skriver læsevenligt og af særlig høj litterær kvalitet. Sophie Souid udtaler: “Jeg er så glad og stolt. Og overrasket. Sikke en ære.” Prisoverrækkelsen finder sted fredag den 1. november på Bogforum, og børne- og undervisningsminister Mattias Tesfaye holder vindertalen. Med prisen, der er opkaldt efter den første prismodtager, Esther Skriver, følger desuden 25.000 kr.
Skriverprisen offentliggøres samme dag som andet bind i Sophie Souids SPOR-trilogi udkommer: SPOR 2: Ingen røg uden ild. Serien er illustreret af Claudia Bille Stræde.
Sophie Souid styrede med stormskridt ind på den børnelitterære scene i 2018 og har siden udgivet en lang række bøger for børn. Hun er bl.a. kendt for de prisbelønnede og populære tegneserier om Møgmis, der er skabt i fællesskab med tegner Thomas Hjorthaab. Med SPOR-serien har Sophie Souids forfatterskab taget en ny drejning – fra humor til spændingsgenren. Sophie er nemlig også en kæmpe true crime-fan, der sluger både krimier og detektivfortællinger råt. Om første bind i SPOR skrev pressen: ❤️❤️❤️❤️❤️ ”Sprogligt og formmæssigt overlegen.” – Politiken ”Fantasifuld og underholdende.” – Weekendavisen ”Sophie Souid er ikke blot en forfatter med humor. Hun kan også skrive.” – Bogbotten ”Allervarmeste anbefaling til alle folkebiblioteker og PLC.”– Lektørudtalelsen
Se mailen i din browser
Copyright (C) 2024 Gads Forlag. All rights reserved. Du modtager denne e-mail, fordi du har tilmeldt dig Gads Forlags nyhedsbrev. Gads Forlag Fiolstræde 31-33 København K 1171 Denmark Du kan opdatere din profil her eller du kan